Cuneiform Tablet Kt 94/k 800 (AKT 6b 350)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šùr-iš-tí-kál i-ku-pí-a ù i-dí-a-bi-im qí-bi-ma um-ma en-um-a-šur-ma a-na i-ku-pí-a qí-bi-ma i-nu-mì a-na-kam tù-uš-bu 5 GÚ URUDU ma-sí-am SIG₅ ša-bu-ra-am <gap>-ri-<gap> aḫ-bu-lá-kum ki-ma a-bi-a ta-ba-ší-ma ú-lá ú-ba-áš-kà-ma qá-at-kà ú-lá am-ḫa-aṣ a-na-kam PUZUR₄-{d}UTU DUMU šu-nu-nu a-na 15 u₄-me-e URUDU ša-qá-li-im tù-ša-zi-za-am-ma a-dí u₄-mì-im a-nim URUDU mì-ma ú-lá iš-qú-lam ù i-na ma-ḫa-ar ṣú-ḫa-ri-kà-ma a-dí ḫa-am-ší-šu ú iš-ri-šu iš-tí-šu a ṣí-bi-it-ma ṣú-ḫa-ru-kà i-da-gu₅-lu um-ma a-na-ku-ma URUDU PUZUR₄-{d}UTU lu-ša-áš-qí-il₅-ma gi-mì-lam i-ṣé-er a-wi-LAM lá-áš-ku-un-ma a ša a-na-aḫ-tí ša 2 ma-na KÙ.BABBAR a-da-nu-šu-ni ú a-ni-um lu gi₅-mì-lam šu-a-tí-ma li-bu-šu-ma lu i-de₈ a-na-kam PUZUR₄-{d}UTU ú-ni-ḫa-ni-ma a-na kà-ri-im ir-dí-a-ni-ma KÙ.BABBAR 5 GÍN uš-ta-ag-me-ra-ni-ma ṭup-pá-am ša ší-bi-a al-té-qé ša i-na lá i-dí-im šu-um-kà IGI ṣa-ḫe-er GAL a-<gap> <gap> ru-šu iq-bi um-ma šu-ut-ma a-ú-um KÙ.BABBAR i-ku-pí-a i-na li-bi-a i-ba-ší um-ma a-na-ku-ma a-pu-ul-kà a ší-a-tí ṭup-pá-am ša ší-be al-qé a-dí <big_gap> šu-ma <big_gap> iš-tù ITU.1.KAM <big_gap> li-<big_gap> a-na ú-<gap>-<big_gap> a-<gap> <big_gap> a-na i-ku-pí-a qí-bi-ma a-dí lu-qú-tí-kà ša a-na {d}IM-ṣú-lu-li ù DUMU šu-nu-nu ta-dí-nu li-bi im-ra-aṣ-ma áš-pu-ra-kum mì-li-ik lu-qú-tí-kà mì-li-ik